**ΕΠΙΣΤΟΛΗ – ΕΝΗΜΕΡΩΣΗ ΤΩΝ ΓΟΝΕΩΝ ΚΑΙ ΚΗΔΕΜΟΝΩΝ ΤΩΝ ΜΑΘΗΤΩΝ ΤΗΣ Γ΄ ΤΑΞΗΣ ΤΟΥ ΓΥΜΝΑΣΙΟΥ ΠΕΡΙΣΤΑΣΗΣ.**

Αγαπητοί Γονείς και Κηδεμόνες,

Μετά από τη δημοσίευση στις 11 – 05 - 2018 α) της με αρ. πρωτ. Φ1α/75465/Δ4/10-05-2018 Υπουργικής Απόφασης, η οποία φορά την «Ηλεκτρονική Αίτηση Εγγραφής - Δήλωση Προτίμησης», μαθητών/τριών για το σχολικό έτος 2018-2019 και β) των οδηγιών για την υποβολή της Ηλεκτρονικής Αίτησης Εγγραφής- Δήλωσης Προτίμησης **στα ΕΠΑ.Λ. & στα ΓΕ.Λ,** το Σχολείο ενημερώνει σχετικά τους γονείς/κηδεμόνες των μαθητών της Γ΄ Τάξης για τα εξής:

**Α. Η ηλεκτρονική αίτηση εγγραφής – δήλωση προτίμησης μαθητών Γ΄ Γυμνασίου υποβάλλεται από τη 14η Μαΐου και ώρα 10:00 έως την 31η Μαΐου 2018 και ώρα 14:00 στην ηλεκτρονική διεύθυνση** e-eggrafes.minedu.gov.gr

**Για την είσοδο στην εφαρμογή e-εγγραφές, είναι απαραίτητοι οι κωδικοί ΓΓΠΣ (taxis).**

Στην περίπτωση ανήλικου/ης μαθητή/τριας ή ενήλικου προστατευόμενου μέλους το οποίο δε διαθέτει κωδικούς ΓΓΠΣ (taxis), χρησιμοποιούνται αποκλειστικά οι κωδικοί ΓΓΠΣ (taxis) του γονέα ή κηδεμόνα ή του κατά το νόμο υπεύθυνου αντίστοιχα που έχει καταχωριστεί στο Πληροφοριακό Σύστημα Myschool. Στην περίπτωση αυτή, απαιτείται αποδεικτικό έγγραφο δημόσιας αρχής για την ολοκλήρωση της εγγραφής τους στο σχολείο. Επίσης, στην περίπτωση κατά την οποία οι αιτούντες/αιτούσες κηδεμόνες ή ενήλικοι/ες μαθητές/τριες δεν διαθέτουν κωδικούς ΓΓΠΣ (taxis) οφείλουν να προβούν σε όλες τις απαραίτητες ενέργειες προκειμένου να τους αποκτήσουν έγκαιρα.

**Β. Κατά την υποβολή της Ηλεκτρονικής Αίτησης εγγραφής – Δήλωσης προτίμησης**

**καταχωρίζονται τα εξής στοιχεία:**

* Το e-mail του κηδεμόνα ή το e-mail του/της ενήλικου/ης μαθητή/τριας.
* Τα ατομικά στοιχεία του κηδεμόνα.
* Η τάξη την οποία ολοκλήρωσαν οι μαθητές/τριες, στοιχείο που τους δίνει τη δυνατότητα να εγγραφούν στο ΓΕ.Λ – ΕΠΑ.Λ.
* Το σχολείο προέλευσης.
* Το τελευταίο έτος φοίτησης.
* Η επιλογή για εγγραφή στην Α΄ Τάξη ημερησίων και εσπερινών ΓΕ.Λ ή ημερήσιων και εσπερινών ΕΠΑ.Λ.
* Η επιλογή έως και τριών (3) ΕΠΑ.Λ.
* Τα ατομικά στοιχεία του/της μαθητή/τριας.
* Ο Αριθμός Μητρώου μαθητή/τριας (ο οποίος αναγράφεται στον έλεγχο προόδου, στο  Ατομικό Δελτίο μαθητή)**.**
* Στοιχεία επικοινωνίας: Διεύθυνσης κατοικίας, ΤΚ και Πόλη/Περιοχής που κατοικεί ο μαθητής, σταθερό Τηλέφωνο Επικοινωνίας. • **Προσοχή: Στο πεδίο «Σταθερό Τηλέφωνο Επικοινωνίας» μπορεί να εισαχθεί μόνο Σταθερό Τηλέφωνο και όχι Κινητό. Σε περίπτωση που ο αιτούμενος δεν διαθέτει σταθερό τηλέφωνο μπορεί να συμπληρώσει το σταθερό τηλέφωνο του Σχολείου 1ης επιλογής που επιθυμεί να φοιτήσει ο/η μαθητής/τρια.**

**Γ. Σημειώνεται ότι:**

1. **Οι μαθητές/τριες που επιθυμούν να φοιτήσουν σε ΓΕ.Λ. δεν δηλώνουν σχολείο προτίμησης στην εφαρμογή e-εγγραφές, αλλά τοποθετούνται σύμφωνα με απόφαση του/της Διευθυντή/ντριας Δευτεροβάθμιας Εκπαίδευσης ανάλογα με την περιοχή της μόνιμης κατοικίας τους.**
2. **Οι κηδεμόνες των ανήλικων μαθητών/τριών και οι ενήλικοι/ες μαθητές/τριες πρέπει να γνωρίζουν ότι η κατάταξή τους σε ΕΠΑ.Λ. προτίμησής τους θα γίνει με βάση τη σειρά προτίμησης που δηλώθηκε και θα γίνει σε Τάξεις, Τομείς και Ειδικότητες που πληρούν τις προϋποθέσεις λειτουργίας τους.**
3. **Μετά την οριστική κατάταξή τους σε συγκεκριμένο ΓΕ.Λ.-ΕΠΑ.Λ. οι ενδιαφερόμενοι/ες θα ενημερωθούν μέσω της εφαρμογής e-εγγραφές στην ηλεκτρονική διεύθυνση:**[**https://eeggrafes.minedu.gov.gr**](https://eeggrafes.minedu.gov.gr/)**και οφείλουν να παρουσιαστούν για την οριστική εγγραφή, ανανέωση εγγραφής προσκομίζοντας όσα δικαιολογητικά απαιτούνται κατά περίπτωση: α. Για τα ΓΕ.Λ. μέχρι την έναρξη των μαθημάτων και β. για τα ΕΠΑ.Λ. από την 27η έως την 29η Ιουνίου 2018.**

**Δ. Τι θα ισχύσει για τους παραπεμπόμενους μαθητές/τριες.**

**Οι παραπεμπόμενοι/ες μαθητές/τριες Γυμνασίων οι οποίοι/ες περιμένουν την έκδοση αποτελεσμάτων από τη δεύτερη εξεταστική περίοδο του Ιουνίου:**

α) εάν δεν έχουν απορριφθεί, ισχύει η αρχική Ηλεκτρονική Αίτηση εγγραφής – Δήλωσης προτίμησης που είχαν ενδεχομένως υποβάλει,

β) εάν έχουν απορριφθεί, τροποποιούν την Ηλεκτρονική Αίτηση εγγραφής – Δήλωσης προτίμησης που είχαν ενδεχομένως υποβάλει,

γ)όσοι/ες δεν έχουν υποβάλει Ηλεκτρονική Αίτηση εγγραφής – Δήλωση προτίμησης για λόγους ανωτέρας βίας, έχουν τη δυνατότητα υποβολής Ηλεκτρονικής Αίτησης εγγραφής – Δήλωσης προτίμησης για τα ΓΕ.Λ.-ΕΠΑ.Λ. από την 27η έως την 29η Ιουνίου 2018.

Οι εν λόγω ενδιαφερόμενοι/ες, αφού ενημερωθούν μέσω της εφαρμογής e-εγγραφές στην προαναφερόμενη ηλεκτρονική διεύθυνση για το ΓΕ.Λ.-ΕΠΑ.Λ. εγγραφής τους, θα ολοκληρώσουν την εγγραφή τους στα ΓΕ.Λ. μέχρι την έναρξη των μαθημάτων και στα ΕΠΑ.Λ. κατά την ημέρα λειτουργίας τους, από τη 2η έως την 6η Ιουλίου 2018.

Οι αιτούντες/αιτούσες έχουν τη δυνατότητα τροποποίησης/διαγραφής της Ηλεκτρονικής Αίτησης εγγραφής – Δήλωσης προτίμησης και υποβολής νέας κατά τις ημερομηνίες υποβολής της Ηλεκτρονικής Αίτησης εγγραφής – Δήλωσης προτίμησης.

Οι παραπεμπόμενοι/ες μαθητές/τριες στην ειδική εξεταστική περίοδο του Σεπτεμβρίου, δύνανται να εγγραφούν από την 3η έως την 11η Σεπτεμβρίου 2018 στα υπάρχοντα τμήματα.

**ΧΡΟΝΟΔΙΑΓΡΑΜΜΑ**

|  |  |  |
| --- | --- | --- |
| Α΄ Φάση | Από 14-05-18 έως 31-05-18 | Υποβολή Ηλεκτρονικών Αιτήσεων Εγγραφής - Δηλώσεων Προτίμησης. |
| Α΄ Κατανομή | Κατανομή μαθητών/τριων σε Σχολικές Μονάδες | |
| Β΄ Φάση | Από 27-06-18 έως 29-06-18 | • Υποβολή Ηλεκτρονικών Αιτήσεων Εγγραφής - Δηλώσεων Προτίμησης από μαθητές/τριες που δεν υπέβαλαν αίτηση στην Α΄ Φάση για λόγους ανωτέρας βίας.  • Τροποποίηση Ηλεκτρονικών Αιτήσεων Εγγραφής - Δηλώσεων Προτίμησης που έγιναν στην Α΄ Φάση μόνο για μαθητές/τριες που απορρίφθηκαν στη δεύτερη εξεταστική περίοδο του Ιουνίου |
| Β΄ Κατανομή) | Κατανομή μαθητών/τριων σε Σχολικές Μονάδες  (Οι μαθητές/τριες που κατανεμήθηκαν στην Α΄ φάση δεν επηρεάζονται | |
| Γ΄ Φάση | Από 03-09-18 έως 11-09-18 | Υποβολή Ηλεκτρονικών Αιτήσεων Εγγραφής - Δηλώσεων Προτίμησης από μαθητές/τριες που δεν υπέβαλαν αίτηση στην Α΄ και Β΄ Φάση. (Μαθητές/τριες απόφοιτοι ΓΕΛ – ΕΠΑΛ που επιθυμούν να εγγραφούν στο ΕΠΑΛ για απόκτηση πτυχίου ειδικότητας ή που Παραπέμφθηκαν στην ειδική εξεταστική περίοδο του Σεπτεμβρίου ή που δεν μπόρεσαν να υποβάλουν αίτηση για σοβαρούς οικ. λόγους, λόγους υγείας ή λόγω ανωτέρας βίας) |
| Γ΄ Κατανομή | Κατανομή μαθητών/τριων σε Σχολικές Μονάδες σε τμήματα που διαμορφώθηκαν κατά την Α’ και Β’ κατανομή  (Οι μαθητές/τριες που κατανεμήθηκαν στην Α΄& Β΄ φάση δεν επηρεάζονται) | |
| Δ΄ Φάση | Από 12-09-18 έως 21-09-18 | Υποβολή εκπρόθεσμων Ηλεκτρονικών Αιτήσεων Εγγραφής - Δηλώσεων Προτίμησης από μαθητές/τριες που δεν υπέβαλαν αίτηση στις προηγούμενες φάσεις |
| Δ΄ Κατανομή | Κατανομή μαθητών/τριων σε Σχολικές Μονάδες σε είδη υπάρχοντα- διαμορφωμένα τμήματα, μετά την έγκριση των κατά τόπους Διευθύνσεων Δευτεροβάθμιας Εκπαίδευσης.  (Οι μαθητές/τριες που κατανεμήθηκαν στις προηγούμενες φάσεις δεν επηρεάζονται) | |

**Δείτε και αναλυτικά την εγκύκλιο του Υπουργείου στην ιστοσελίδα του**

**Γυμνασίου:** [**http://gym-perist.pie.sch.gr**](http://gym-perist.pie.sch.gr)

**Από τη Διεύθυνση του Σχολείου.**